Source: https://www.najpravo.sk/rady-a-vzory/vzory-rozhodnuti-sudu/uznesenia/p/pristupenie-dalsieho-odporcu-nevyhovenie-navrhu-92-ods-1-osp.html?addToFavorite
Timestamp: 2020-03-28 14:36:54+00:00

Document:
Pristúpenie ďalšieho odporcu - nevyhovenie návrhu - § 92 ods. 1 OSP | P | Najprávo.sk - najlepší právny poradca
Pristúpenie ďalšieho odporcu - nevyhovenie návrhu - § 92 ods. 1 OSP
1.2. 2011, 21:50 | Edmund Horváth
23Cb/41/2008-90
4585412547
Okresný súd Detva v právnej veci navrhovateľa Firma, a. s. so sídlom Hlavná 1, Bratislava, IČO: 12 365 547 zast. JUDr. Jánom Hraškom, advokátom, Hlavná 5, Bratislava proti odporkyni Lujze Váradiovej, nar. 10. 10. 1950, bytom Bočná 6, Detva zast. JUDr. Deziderom Šikovným, advokátom, Horná 1, Detva o zaplatenie 431,04 € s príslušenstvom o návrhu odporkyne na pristúpenie ďalšieho účastníka do konania takto
Súd návrh odporkyne na pristúpenie ďalšieho účastníka do konania na strane odporcu, a to Jozefa Váradiho, nar. 5. 5. 1950, bytom Záturecká 4, Hriňová z a m i e t a.
Podaním zo dňa 22. 07. 2010 navrhla odporkyňa prostredníctvom svojho právneho zástupcu, aby súd pripustil vstúpenie Jozefa Váradiho, nar. 5. 5. 1950 do konania na strane odporcu, keďže uznesením Okresného súdu Banská Bystrica, sp. zn. 2K/452/2007 zo dňa 11. 02. 2010 bol zrušený konkurz na majetok dlžníka Jozefa Váradiho.
Z ustanovenia § 79 O. s. p. vyplýva, že konanie začína na návrh. Podanie návrhu na začatie občianskeho súdneho konania je typický spôsob jeho začatia, vyjadruje dispozičnú zásadu vo veciach, v ktorých konanie môže začať iba na základe návrhu. Zákon síce o tom výslovne nehovorí, ktorý účastník môže návrh na pristúpenie účastníka podať, ale že z dispozičnej zásady ovládajúcej začatie sporového konania vyplýva, že odôvodnený návrh na pristúpenie ďalšieho účastníka na strane žalovaného môže podať iba žalobca. Návrh na pristúpenie ďalšieho účastníka je v tomto zmysle tiež návrhom na začatie konania. Bolo by v rozpore s dispozičnou zásadou ovládajúcou sporové konania, keby okruh účastníkov na strane žalovaného určoval žalovaný. Nesporne určiť okruh účastníkov je právom žalobcu, čomu nasvedčuje aj ustanovenie § 96 O. s. p., ktoré jednoznačne dáva právo žalobcovi návrh na začatie konania sčasti alebo celkom zobrať späť. Z uvedeného ustanovenia je zrejmé, že aj keby návrhu žalovaného na pristúpenie ďalšieho účastníka na strane žalovaného bolo vyhovené, žalobca by vždy mohol takýto návrh voči ktorémukoľvek účastníkovi na strane žalovaného zobrať späť.
Vzhľadom k uvedenému, preto súd procesný návrh odporkyne na pripustenie pristúpenia ďalšieho účastníka do konania na strane odporcu zamietol.
V Detve dňa 18. októbra 2010
JUDr. Ferdinand Spravodlivý
Hlasovalo: 1446
dedenie podielové spoluvlastníctvo rekodifikácia oslobodenie od súdnych poplatkov spotrebiteľ dokazovanie verejné obstarávanie mediácia trovy konania dovolanie súdne poplatky úroky z omeškania judikatúra bezpodielové spoluvlastníctvo manželov ochrana osobnosti premlčanie exekúcia odvolanie náhrada trov konania náhrada škody

References: § 92
 § 92
 súd 

Súd 
 súd 
 § 79
 § 96
 súd